Safari ya Mombasa
Language: Swahili | Genre: Creative_writing

﻿Safari ya  Mombasa  

Tulisafiri kwa treni ya SGR  kutoka mji mkuu wa  Nairobi kuelekea mji wa  Mombasa.  Ndani ya treni tuliweza  kununua chai na vitafunio.  Usafi wa treni ulikuwa wa  hali ya juu na huduma  kwa wateja ilipendeza.  Njiani tuliona miji midogo  midogo treni iliposimama  kupokea abiria na  kuwashusha wengine.  Niliona miji kama Voi,  Mtito Andei n.k.  Tulipofika Mombasa  tulishuka treni na kupokea  mizigo yetu. Nje nilipigwa  na mshangao kwani  kulikuwa na joto nyingi  sana. Nilianza kutokwa na  jasho ingawa kulikuwa  jioni. Tulichukua gari ya  tuktuk hadi hoteli  tuliyokuwa tumepangisha.  Ndani ya hoteli  tulijiburudisha kwa  madafu baridi. Feni zote  zilifunguliwa ili kupata  nafuu kotokana na joto.  Asubuhi iliyofuata tulienda  kuiona bahari ya hindi.  Tulienda upande wa ufuko  wa Serena.  Mchanga wake mweupe  ulipendeza sana.  Tuliogelea majini  yaliyokuwa na joto kiasi na  kutembea mchangani.  Wachuuzi wa bidhaa  mbalimbali walituzingira  wakitaka tununue.  Tuliamua kulipa mashua  moja itupeleke ndani  kidogo tukawaone samaki  na wanyama wengine wa  bahari.  Tuilingia ndani ya mashua  na kwenda kuwaona  samaki wa baharini.  Vijana walioongoza  mashua walimwaga  chakula majini kuwalisha  samaki. Samaki wa rangi  ya nili, rangi ya chungwa,  wa manjano na nyeusi  walitokea kula.  Tulichangamka kweli  kweli!  Mashua ilitia nanga juu ya  kisiwa kimoja kidogo sana.  Hapo tulimwona kiti cha  pweza tukamshika na  kupigwa picha naye.  Tulipewa vifaa mbali vya  kuvaa halafu tukaingia  majini kuogelea na samaki  wa aina na rangi tofauti.  Nilijaribu kuwashika lakini  waliponyoka kila  nilipofikiri nimefaulu.  Siku iliyofuata tulienda  kuiona ngome ya kristo  iliyojengwa mwaka wa  1593.  Ndani ya ngome tuliviona  vitu vingi vya zamani  kama ngoma, vichana,  mashua na silaha za vita.  Katika mji wa zamani  tuliona milango spesheli  iliyoundwa kwa ustadi. Pia  tuliona barabara za  zamani zilizokuwa  nyembamba kupindukia.  Mombasa kuna joto kwa  hivyo mavazi yao ni  mepesi na ya kulegea.  Mama yangu alinunua  vazi liitwalo dera. Naye  baba akanunua kanzu.  Minazi ilikua kwa wingi na  nazi ziliuzwa kila pahali.  Tulinunua nazi nyingi  pamoja na madafu na  chipsi za muhogo.  Baadaye tulijiburudisha  kwa soda za aina tofauti  na tukala biriani kwa  mchuzi wa mbuzi.  


Source www.africanstorybook.org